Мы махуэхэм
Мэкъуауэгъуэм и 24, щэбэт
ТекIуэныгъэм и Парадыр щекIуэкIа махуэщ.1945 гъэм Москва и Ут Плъыжьым ирикIуащ СССР-р Германием зэрытекIуам и щIыхькIэ къызэрагъэпэща парадыр.
Чувашие Республикэм и махуэщ
Азербайджаным щагъэлъапIэ Машинэ зыщI промышленностым и лэжьакIуэхэм я махуэр
Финляндием и ныпым и махуэщ
Шотландием и щхьэхуитыныгъэм и махуэщ
1812 гъэм франджы император Наполеон Бонапарт и армэр, Неман псыр къызэпиупщIри, Урысей империем къизэрыгуащ — «1812 гъэм екIуэкIа Хэку» зауэ фIэщыгъэр иIэу ди тхыдэм хыхьа зэпэщIэтыныгъэшхуэм щIидзащ.
1930 гъэм уэгум ит кхъухьлъатэм зыпащIэнымкIэ радар Iэмэпсымэр япэу къагъэсэбэпащ.
1934 гъэм Киев Украинэм и къалащхьэ хъуащ. Абы и пэкIэ а республикэм и щыхьэру щытар Харьковт.
1937 гъэм Республикэм и Советхэм я зи мычэзу съездым къищтащ Къэбэрдей-Балъкъэр АССР-м и япэ Конституцэр.
1941 гъэм къызэрагъэпэщащ Совет хъыбарегъащIэ бюрор. Аращ фронтым щекIуэкIхэм цIыхубэр щыгъуазэ зыщIу щытар.
СССР-м и цIыхубэ артисткэ Ладынинэ Маринэ къызэралъхурэ илъэси 109-рэ ирокъу.
Филологие щIэныгъэхэм я доктор, профессор, ЩIДАА-м и академик, УФ-ми АР-ми щIэныгъэхэмкIэ щIыхь зиIэ я лэжьакIуэ КIэрашэ Зейнаб къыщалъхуа махуэщ.
Медицинэ щIэныгъэхэм я доктор, АКъУ-м и профессор, УФ-м щIыхь зиIэ и дохутыр АфIэунэ Алий и ныбжьыр илъэс 81-рэ ирокъу.
Къэрал лэжьакIуэ, режиссёр, УФ-м, Абхъазым, КъБР-м гъуазджэхэмкIэ щIыхь зиIэ я лэжьакIуэ Фырэ Руслан и ныбжьыр илъэс 66-рэ ирокъу.
Ди зэманым и футболист нэхъыфI дыдэхэм хабжэ, Испанием и «Барселона» клубым щыджэгу, Аргентинэм и командэ къыхэхам хэт Месси Лионель и ныбжьыр илъэс 30 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 25 — 26-рэ, жэщым градус 15 — 18 щыхъунущ.
Мэкъуауэгъуэм и 25, тхьэмахуэ
УФ-м и Статистикэм и IэнатIэм и лэжьакIуэм и махуэщ
Словение, Хорватие республикэхэм я къэралыгъуэхэм я махуэщ. 1991 гъэм ахэр Югославием къыгуэкIащ.
Славянхэм я зэныбжьэгъугъэмрэ зэкъуэтыныгъэмрэ я махуэщ
Украинэм и таможеннэ IэнатIэм и махуэщ
1876 гъэм Америкэм щыщ бдзэжьеящэ Енсен Альфред дунейм щыяпэу и закъуэу кхъухькIэ Атлантикэ хым зэпрысыкIащ.
1946 гъэм СССР-р ФутболымкIэ дунейпсо федерацэм хыхьащ.
1987 гъэм КПСС-м и ЦК-м и Пленумым унафэ къыщащтащ къэралым экономикэ зэхъуэкIыныгъэхэр щегъэкIуэкIыным теухуауэ.
Театрымрэ киномрэ я актёр, егъэджакIуэ, УФ-м и цIыхубэ артист Филозов Альберт къызэралъхурэ илъэс 80 ирокъу.
Экономикэ щIэныгъэхэм я доктор, Тимирязевым и цIэр зезыхьэ академием и профессор, КъШР-мрэ КъБР-мрэ щIэныгъэхэмкIэ щIыхь зи-Iэ я лэжьакIуэ Агырбэ Юрий и ныбжьыр илъэс 78-рэ ирокъу.
Адыгей усакIуэ, журналист Нэхей Руслан и ныбжьыр илъэс 76-рэ ирокъу.
Психологие щIэныгъэхэм я доктор, КъБКъУ-м и профессор, жылагъуэ лэжьакIуэ Хъурей Леоренэ къыщалъхуа махуэщ.
Экономикэ щIэныгъэхэм я доктор, КъБКъМУ-м и профессор, МАИ-м и академик Къэсей Борис и ныбжьыр илъэс 72-рэ ирокъу.
Журналист, политикэ щIэныгъэхэм я доктор, «Волгоград-ТРВ» ГТРК-м и унафэщI КIэрашэ Аслъэнбэч и ныбжьыр илъэс 69-рэ ирокъу.
Урысей шахматист, дунейм и чемпион, дунейпсо гроссмейстер Крамник Владимир и ныбжьыр илъэс 42-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 22 — 25-рэ, жэщым градус 16 — 18 щыхъунущ.
Мэкъуауэгъуэм и 26, блыщхьэ
Наркоманиемрэ наркотикхэр щэнымрэ ебэныным и дунейпсо махуэщ
Залымыгъэ зыкIэлъызэрахьахэм къащхьэщыжыным и дунейпсо махуэщ
Беларусь Республикэм и прокуратурэм и лэжьакIуэм и махуэщ
Азербайджаным IэщэкIэ зэщIэузэда и къарухэм я махуэщ
1920 гъэм Налшык и Затишье хьэблэм япэ санаторэ къыщызэIуахащ.
1938 гъэм КъБАССР-м и Совет Нэхъыщхьэм и депутатхэр япэу хахащ.
1940 гъэм ЕтIуанэ дунейпсо зауэр зэрекIуэкIыр къилъытэри, СССР-м и Совет Нэхъыщхьэм и Президиумым унафэ ищIащ къэралым и цIыхухэр махуэм сыхьэтийкIэ, тхьэмахуэм къриубыдэу махуихкIэ лэжьэн зэрыхуейм, абы нэмыщI, дакъикъэ 21-рэ нэхърэ нэхъыбэкIэ лэжьапIэм къыкIэрыхуар уголовнэ жэуапым зэрырашэлIэнум теухуауэ.
1941 гъэм Гастеллэ Николай къраудых я кхъухьлъатэр хуиунэтIащ нэмыцэхэм я машинэ, танк куэд щызэхэт щIыпIэм. Хахуагъэ къигъэлъагъуэу, бийми хэщIыныгъэшхуэ ириту хэкIуэда Гастеллэ «Совет Союзым и ЛIыхъужь» цIэр хуагъэфэщауэ щытащ.
1945 гъэм СССР-м и Совет Нэхъыщхьэм и Президиумым унафэ къищтащ «Совет Союзым и Генералиссимус» цIэр гъэувыным теухуауэ. Ар зэ закъуэщ зэрыфIащар — 1945 гъэм мэкъуауэгъуэм и 27-м хуагъэфэщауэ щытащ Сталин Иосиф.
1945 гъэм Сан-Францискэ щекIуэкIа конференцым къэрал 50-м я лIыкIуэхэр кърихьэлIэу Iэ щытрадзащ Лъэпкъ Зэкъуэтхэм я Зэгухьэныгъэм и Уставым.
1954 гъэм СССР-м и Калужскэ областым хыхьэ Обнинскэ къуажэм дунейм щыяпэу щаутIыпщащ атом-кIэ лажьэ электростанц.
1974 гъэм СССР-м и Совет Нэхъыщхьэм и Президиумым унафэ ищIащ Минск «Къалэ-ЛIыхъужь» цIэр фIэщыным теухуауэ.
Режиссёр, КъШР-м и цIыхубэ тхакIуэ Абдокъуэ Маталио къызэралъхурэ илъэс 79-рэ ирокъу.
Совет, урысей къэрал лэжьакIуэ, УФ-м и Компартым и унафэщI Зюганов Геннадий и ныбжьыр илъэс 73-рэ ирокъу.
Италием щыщ футболист цIэры- Iуэ, къэралым и гуп къыхэхамрэ «Милан» командэмрэ илъэс куэд хъуауэ я капитан Мальдини Паолэ и ныбжьыр илъэс 49-рэ ирокъу.
«Черкес хэку» газетым и лэжьакIуэ Туаршы Иринэ къыщалъхуа махуэщ.
«Адыгэ псалъэ» газетым и корреспондент Багъэтыр Луизэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 23 — 26-рэ, жэщым градус 16 — 18 щыхъунущ.
Мэкъуауэгъуэм и 27, гъубж
Бдзэжьей ещэным и дунейпсо махуэщ
Тропик мэзхэр хъумэным и дунейпсо махуэщ
Урысейм и щIалэгъуалэм я махуэщ
Осетие Ипщэм и щIалэгъуалэм я махуэщ
Таджикистаным и лъэпкъыр зэгъэкIужыным и махуэщ
Узбекистаным щагъэлъапIэ печатымрэ цIыхубэ хъыбарегъащIэ IуэхущIапIэхэмрэ я лэжьакIуэхэм я махуэр
1709 гъэм Пётр Езанэм дзэм и советыр зэхуишэсри унафэ ищIащ шведхэм Полтавэ деж лIэнкъэнэну щапэщIэтыну. А зауэм, зэрытщIэщи, урысеидзэр щытекIуащ.
1834 гъэм Киев университет къыщызэIуахащ.
1905 гъэм «Потёмкин» кхъухьым къулыкъу щызыщIэхэм зыкъаIэтащ.
1919 гъэм Япэ дунейпсо зауэр зэриухамкIэ зэгурыIуэныгъэм Версаль Iэ щытрадзащ.
1979 гъэм «КъБР-м и цIыхубэ тхакIуэ» цIэ лъапIэр ягъэуващ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 24 — 27-рэ, жэщым градус 17 — 19 щыхъунущ.
